Bubaque uhartea

Bubaque uhartea () Bijagós uhartediko uhartea da, Ginea Bissaun. Bijagóseko uharte populatuena da eta egoitza administratiboa ere bai. 2009ko erroldaren arabera 6.427 biztanle ditu. Bubaque hirian 4.299 bizi dira.

Uhartedi guztia UNESCOk Gizateriaren ondare izendatu zuen 2025ean.

 Geografia 
Itxura borobiltsua du, pixka bat luzatua. 13,6 km luze eta 8 km zabal da, guztira 75 km²-ko azalera du. Uhartea oso laua da. 

 Historia 
Afrika mendebaldeko merkataritzan aspalditik izan zen toki garrantzitsua, eta flota aipagarria eraiki zuten. 

Vasco da Gama portugaldar itsasgizona izan zen lehenengo europarra Bubaquera iristen. 1498an egin zuen geldialdia Indiarako espedizioaren ibilbidean. 1535. urtean Joan III.a Portugalgoaren anaia Dom Luisek Bijagós uhartedia konkistatzeko armada gidatu zuen baina uhartekoek portugaldarren armada suntsitu egin zuten. 1550. urterako ituna sinatu zuten alderdi biek eta bijagóstarrak portugaldarrentzako esklabuak hornitzen hasi ziren. 

1853, urtean britainiarrek Bijagós uhartedia eskuratu zuten. Bolamako matxinadaren ondoren Ulisses Grant estatubatuar presidenteak uhartediarekiko portugaldarren eskubidea hobetsi zuen.

XX. mendearen haieran europarren eragin handiena jasan zuen uhartea izan zen Bubaque. Lehen Mundu Gerraren aurretik kolono alemaniarrak zeuden eta palma-olio lantegia eraiki zuten. 1920tik aurrera Portugalgo gobernuak uhartediko egoitza administratibo aukeratu zuen.

 Azpiegitura 
Bubaque Aireportua dago uhartean eta astean behin Bijagós I ferryak lotzen du Bissau hiriburuarekin. Kanoak ere badira hiriburua eta Bubaque astean bitan lotzen dituztenak.

 Turismoa 
Oihanak erabat estalita dago eta basabizitza oso ugaria da, horrek turista ugari erakartzen ditu.

 Iruditegia 

 Erreferentziak 

 Kanpo estekak 

Kategoria:Ginea Bissauko uharteak
Kategoria:Ozeano Atlantikoa